CELEX: 62006CA0246
Language: da
Date: 2008-01-17 00:00:00
Title: Sag C-246/06: Domstolens dom (Fjerde Afdeling) af 17. januar 2008 — Josefa Velasco Navarro mod Fondo de Garantía Salarial (Fogasa) (anmodning om præjudiciel afgørelse fra Juzgado de lo Social Único de Algeciras (Spanien)) (Socialpolitik — beskyttelse af arbejdstagerne i tilfælde af arbejdsgiverens insolvens — direktiv 80/987/EØF ændret ved direktiv 2002/74/EF — direkte virkning — godtgørelse for uberettiget afskedigelse aftalt ved indenretligt forlig — betaling sikret af garantiinstitutionen — betaling betinget af retsafgørelse)

8.3.2008   
            
            
               DA
            
            
               Den Europæiske Unions Tidende
            
            
               C 64/7
            
         Domstolens dom (Fjerde Afdeling) af 17. januar 2008 — Josefa Velasco Navarro mod Fondo de Garantía Salarial (Fogasa) (anmodning om præjudiciel afgørelse fra Juzgado de lo Social Único de Algeciras (Spanien))
   (Sag C-246/06) (1)
   
   (Socialpolitik - beskyttelse af arbejdstagerne i tilfælde af arbejdsgiverens insolvens - direktiv 80/987/EØF ændret ved direktiv 2002/74/EF - direkte virkning - godtgørelse for uberettiget afskedigelse aftalt ved indenretligt forlig - betaling sikret af garantiinstitutionen - betaling betinget af retsafgørelse)
   (2008/C 64/09)
   Processprog: spansk
   Den forelæggende ret
   Juzgado de lo Social Único de Algeciras
   Parter i hovedsagen
   
      Sagsøger: Josefa Velasco Navarro
   
      Sagsøgt: Fondo de Garantía Salarial (Fogasa)
   Sagens genstand
   Anmodning om præjudiciel afgørelse — Juzgado de lo Social Único de Algeciras — fortolkning af Rådets direktiv 80/987/EØF af 20. oktober 1980 om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens (EFT L 283, s. 23), som ændret ved Europa-Parlamentets og Rådets direktiv 2002/74/EF af 23. september 2002 (EFT L 270, s. 10) — rækkevidden af den af garantiinstitutionen ydede garanti — erstatning ved ansættelsesforholdets ophør — national lovgivning, hvorefter en sådan erstatning kræver en dom eller administrativ afgørelse — direkte virkning af direktivet, som ændret, ved insolvens erklæret i tidsrummet mellem ikrafttrædelsen af direktiv 2002/74 og udløbet af fristen for dettes gennemførelse
   Konklusion
   
               1)
            
            
               Såfremt Europa-Parlamentets og Rådets direktiv 2002/74/EF af 23. september 2002 om ændring af Rådets direktiv 80/987/EØF om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens ikke er blevet gennemført i national ret den 8. oktober 2005, kan den eventuelle direkte virkning af artikel 3, stk. 1, i Rådets direktiv 80/987/EØF af 20. oktober 1980 om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens, som ændret ved direktiv 2002/74, under alle omstændigheder ikke påberåbes i forbindelse med insolvenstilfælde, som er indtrådt før dette tidspunkt.
            
         
               2)
            
            
               Når de nationale retsforskrifter henhører under anvendelsesområdet for direktiv 80/987, som ændret ved direktiv 2002/47, er den nationale ret forpligtet til — hvad angår insolvenstilfælde indtrådt mellem ikrafttrædelsestidspunktet for direktiv 2002/74 og tidspunktet for udløbet af direktivets gennemførelsesfrist — at sikre, at anvendelsen af de nationale retsforskrifter er forenelig med princippet om forbud mod forskelsbehandling, som er anerkendt i Fællesskabets retsorden.
            
         
      (1)  EUT C 212 af 2.9.2006.